करीब 5 करोड़ रु. से होंगे 65 पंचायतों में विकास कार्य
भीकनगांव | जनपद क्षेत्र की 65 ग्राम पंचायतों में अब सीसी रोड निर्माण सहित कई अन्य प्रस्तावित विकास कार्य होंगे। जनपद पंचायत कार्यालय से क्षेत्र की 65 पंचायतों को चौदहवें वित्त की राशि 4 करोड़ 90 लाख राशि आवंटित की गई है।
इसमें पिपल्या बुजुर्ग, सेल्दा, बमनाला, दौड़वा, एकतासा, कांझर पंचायत को सवा करोड़ के लभग राशि वितरित की गई है। सांसद नंदकुमारसिंह चौहान ने ग्रामीणों व जनप्रतिनिधियों से पंचायतों में गुणवत्तापूर्ण कार्य करवाने का आव्हान किया है। ग्रामीणों से ग्राम पंचायतों को मिले प्रस्ताव अनुसार स्टीमेट बनाकर विकास कार्य करवाएं जाएंगे। राशि से सीसी रोड, सड़क व स्वच्छता मिशन के तहत कार्य किया जाएगा। एक ही मद से सभी पंचायतों को करीब 4.91 लाख की राशि आवंटित की गई है। जनपद सीईओ महेंद्र श्रीवास्तव ने बताया जनपद क्षेत्र की 65 ग्राम पंचायताों में दो किश्तों में कुल 4 करोड़ 90 8 हजार 694 रुपए की राशि आवंटित की है। ग्राम पंचायतों में प्रस्तावित कार्यों की डीपीआर बनवाई थी। इसमें सीसी रोड निर्माण सहित अन्य कार्य करवाए जाने के निर्देश दिए हैं।
hin_Deva hin_Deva hin_Deva